Umayya Abu-Hanna

**Umayya Abu-Hanna** (r. njukčamánu 17. b. 1961 Haifa, Israel) lea girječálli, doaimmaheaddji ja Helssega gávpotstivrra ovddeš áirras. Son lea Suoma riikkavuloš ja lea iežas sániiguin suomapalestiinnalaš.

Jagi 1981 Abu-Hanna fárrii Supmii mas son orui 30 jagi. Jagi 2010 son fárrii Vuolleeatnamiidda mas son ain orru. Abu-Hanna lea čállán guokte muittašangirjji ja girjji máŋggakulturvuođa birra.

## Biografiija
Abu-Hanna riegádii jagi 1961 Haifas, Davvi-Israelis. Su bearaš lei ateistalaš, vaikko bearaš lei álgoálggos kristtalaš. Abu-Hanna studerii Haifa universitehtas dassážii go fárrii Supmii jagi 1981. Abu-Hanna gohcoda iežas suomapalestiinnalažžan. Suomas son studerii Helssega universitehtas jagiid 1983–1990 ja Dáiddaindustriijalaš allaskuvllas mas son lea válmmaštuvvan dáidaga magisttarin.

Jagiid 1991–1995 Abu-Hanna barggai Ylen Radio Suoma doaimmaheaddjin ja prográmmaláidesteaddjin ja jagiid 1995–1996 *[[Ajankohtainen kakkonen]]*-prográmma doaimmaheaddjin ja láidesteaddjin. Son lea maiddái čállán kolumnaid čuovvovaš aviissaide ja mágasiinnaide: *[[Vihreä Lanka]]* (1991), *[[Anna (aviisa)|Anna]]* (1998), *[[Metro (aviisa)|Metro]]* (1999–2002), *[[Suomen Kuvalehti]]* (2003) ja *[[Helsingin Sanomat]]* (2006–2007). Jagiid 2002–2005 son oahpahii radio- ja tv-olggosbuktima Helssega ámmátallaskuvla Stadias.

Jagiid 2004&ndash;2006 Abu-Hanna lei Dáidaga guovddášdoaibmagotti lahttu. Son barggai jagiid 2005–2010 Stáhta dáiddamuseas máŋggakulturvuođa áššedovdin ja vehádatkoordináhtorin.

Juovlamánu 2010 Abu-Hanna fárrii Suomas Vuolleeatnamiid Amsterdamii. Guokte jagi maŋŋá son čálii *Helsingin Sanomat* -aviisii artihkkala mas son almmuhii ahte suopmelaš servodaga rasisma dán dalá golmmajahkásaš, Lulli-Afrihkás adopterejuvvon biebmonieidda vuostá lei sivva manin soai fárriiga Amsterdamii. Artihkal čuoččáldahtii ságastallama ja earret eará *[[Ilta-Sanomat]]* -aviissa váldodoaimmaheaddji Ulla Appelsin kritiserii Abu-Hanna ahte dán lea dárbbašmeahttun negatiivvalaš govva Suomas. Guovtte beaivvis Abu-Hanna artihkkalis šattai Helsingin Sanomat -aviissa neahttasiidduid jagi 2012 lohkojuvvon artihkal.

## Politihkalaš karriera
Jagi 1988 Abu-Hanna barggai Helssega universitehta studeantagotti stivrras. Seamma jagi son válljejuvvui maiddái Helssega gávpotstivrii Ruoná lihtu ovddasteaddjin.

Abu-Hanna lei evttohas Suoma jagi 2004 europarlameantaválggain, mas son oaččui 12&nbsp;730 jiena. Bohtosiid vuođul Abu-Hanna lei Ruoná lihtu njealjádin bivnnuheamos evttohas. Son lei evttohas maiddái Suoma jagi 2009 europarlameantaválggain. Dán háve son oaččui dušše 8&nbsp;684 jiena.

## Bálkkašumit
* 2002 &ndash; Bonnier journalistabálkkašupmi, jagi 2001 buoremus journalisttalaš ođastus guđa báhtareaddji doaimmaheddjiid TV-barggu kurssa birra
* 2003 &ndash; Suoma oahpahusministeriija Suopma-bálkkašupmi
* 2004 &ndash; Helssega universitehta Kristiina-instituhta Jagi Kristiina -bálkkašupmi
* 2004 &ndash; Álbmotčuvgehussearvvi bálkkašupmi
* 2008 &ndash; Kalevalaš nissoniid lihtu Larin Paraske -bálkkašupmi

## Duodji
* 
* 
* 
* *Alienin silmin – Helsinki ja Uusimaa muukalaisen kokemana.* Helsinki: Siltala, 2014.  ISBN 978-952-234-244-7. 

## Gáldut

## Geahča maid
* Umayya Abu-Hanna Kirjasampo.fis

Kategoriija:Suopmelaš girječállit
Kategoriija:Riegádeamit 1961
Kategoriija:Suopmelaš doaimmaheaddjit ja journalisttat